Document ID: 31989R3788

*****
ΚΑΝΟΝΙΣΜΟΣ (ΕΟΚ) αριθ. 3788/89 ΤΗΣ ΕΠΙΤΡΟΠΗΣ
της 15ης Δεκεμβρίου 1989
για την τροποποίηση του κανονισμού (ΕΟΚ) αριθ. 314/88 περί λεπτομερειών εφαρμογής του καθεστώτος συμβάσεων αποθεματοποιήσεως για το ελαιόλαδο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2902/89 (2), και ιδίως το άρθρο 20δ παράγραφος 4,
Εκτιμώντας:
ότι ο κανονισμός (ΕΟΚ) αριθ. 314/88 της Επιτροπής (3) καθόρισε τις λεπτομέρειες εφαρμογής του καθεστώτος των συμβάσεων αποθεματοποιήσεως·
ότι, λαμβάνοντας υπόψη την πείρα που αποκτήθηκε, θα πρέπει να γίνουν ελαστικότεροι οι όροι που προβλέπονται για τη σύναψη των συμβάσεων αποθεματοποιήσεως ώστε να είναι ταχύτερη η ενεργοποίηση των εν λόγω μέτρων· ότι είναι επίσης σκόπιμο να προσαρμοσθεί καλύτερα το καθεστώς αυτό στην ειδική κατάσταση κάθε κράτους μέλους παραγωγής·
ότι θα πρέπει να τροποποιηθεί ανάλογα ο εν λόγω κανονισμός (ΕΟΚ) αριθ. 314/88·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κείμενο του άρθρου 1 πρώτο εδάφιο του κανονισμού (ΕΟΚ) αριθ. 314/88 αντικαθίσταται από το ακόλουθο κείμενο:
«Όταν οι τιμές στις κυριότερες αγορές ενός ή περισσοτέρων κρατών μελών παραγωγής, στο στάδιο της παραγωγής, πλησιάζουν την τιμή παρεμβάσεως που ισχύει στο ή στα εν λόγω κράτη μέλη κατά τη διάρκεια μιας περιόδου τουλάχιστον 15 ημερών για μία ή περισσότερες ποιότητες ελαιολάδου που μπορούν να προσφερθούν στην παρέμβαση, και υπάρχει κίνδυνος λαμβανομένων υπόψη των διαθέσιμων ποσοτήτων του προϊόντος αυτού για τις εν λόγω ποιότητες να κατεβούν κάτω από την τιμή παρεμβάσεως, μπορεί να αποφασισθεί για τις εν λόγω ποιότητες η δυνατότητα συνάψεως συμβάσεων αποθεματοποιήσεως κατά τη διάρκεια της τρεχούσης περιόδου εμπορίας στο ή στα εν λόγω κράτη μέλη.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Δεκεμβρίου 1989.

Labels: 3
2
17